Ikt. szám:01-4/20-20/2021.

***E L Ő T E R J E S Z T É S***

**Szigetvár Város Önkormányzat Polgármesterének döntés hozatal céljából**

**Tárgy: Előterjesztés Szigetvár Város Önkormányzata Képviselő-testületének Szigetvár Város Településképi védelméről szóló 28/2017. (XII.21.) önkormányzati rendelet felülvizsgálata partnerségi folyamatának elindításáról, valamint Szigetvár város településképi védelméről és az önkormányzati tervtanács működtetéséről szóló 17/2015. (IV.13.) önkormányzati rendelet felsőbb szintű jogszabály által szükségessé vált módosítások átvezetéséről.**

**Mellékletek:**

1. Szigetvár Város Településképi védelméről szóló 28/2017. (XII.21.) önkormányzati rendelet módosításának tervezete
2. előzetes hatásvizsgálat, általános indoklás
3. Szigetvár város településképi védelméről és az önkormányzati tervtanács működtetéséről szóló 17/2015. (IV.13.) önkormányzati rendelet módosításának tervezete
4. előzetes hatásvizsgálat, általános indoklás
5. tájékoztató levél

|  |  |
| --- | --- |
| **Előterjesztő:**  | Csökliné Dr. Valler Mária jegyző  |
| **Az előterjesztést készítette:** | Dr. Weszner Veronika aljegyző |
| **Előadó:** | Berkecz Balázs mb. főépítész |
| **Tárgyalja:** |  |  |
|  |  |
| **Véleményezésre megkapta:**  | Dr. Vass Péter polgármester  |  |
| Varga Zoltán alpolgármester  |  |
| Csökliné Dr. Valler Mária jegyző  |  |
| Titkársági Osztály |  |
| Vagyongazdálkodási és Műszaki Osztály  |  |
| **Határozat/rendelet elfogadása:** |   |
| **Törvényességi véleményezésre bemutatva:** | Magdáné Dr. Németh Rebekajogi előadó |  |
| **Törvényességi észrevétel:** | Csökliné Dr. Valler Mária jegyző | **Nincs**/az alábbi:  |
| **Előzmény/korábbi döntés:** |  |
| **Terjedelem:** |  14 oldal |

**E l ő t e r j e s z t é s**

**Szigetvár Város Önkormányzat Polgármesterének döntés hozatal céljából**

**Tárgy: Előterjesztés Szigetvár Város Önkormányzata Képviselő-testületének Szigetvár Város Településképi védelméről szóló 28/2017. (XII.21.) önkormányzati rendelet felülvizsgálata partnerségi folyamatának elindításáról, valamint Szigetvár város településképi védelméről és az önkormányzati tervtanács működtetéséről szóló 17/2015. (IV.13.) önkormányzati rendelet felsőbb szintű jogszabály által szükségessé vált módosítások átvezetéséről.**

**Előterjesztő: Csökliné Dr. Valler Mária jegyző**

Tisztelt Polgármester Úr!

Magyarország Kormánya a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendeletben az élet- és vagyonbiztonságot veszélyeztető tömeges megbetegedést okozó SARS-CoV-2 koronavírusvilágjárvány következményeinek elhárítása, a magyar állampolgárok egészségének és életének megóvása érdekében Magyarország egész területére ismételten veszélyhelyzetet hirdetett ki.

A veszélyhelyzet idején a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében a veszélyhelyzetben a települési önkormányzat képviselő-testületének a feladat- és hatáskörét a polgármester gyakorolja.

Szigetvár Város Önkormányzatának Képviselő-testülete a 166/2020. (X.29.) Kt. sz, határozatában döntött Szigetvár Város Önkormányzata Képviselő-testületének a helyi építési szabályzatról szóló 29/2017 (XII.21.) önkormányzati rendelete (a továbbiakban: HÉSZ) állami főépítészi és tárgyalásos eljárásokban történő felülvizsgálatáról, ehhez kapcsolódóan felülvizsgálatra kerültek a hatályos településképi rendeleteink is.

Szigetvár Város Önkormányzata Képviselő-testületének Szigetvár Város Településképi védelméről szóló 28/2017. (XII.21.) önkormányzati rendelet felülvizsgálata a klímaberendezések elhelyezése és a tetők kialakításának szabályozása kapcsán vált szükségessé. A rendelet módosíthatóságához társadalmi egyeztetés szükséges, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8) kormányrendelet, valamint a Szigetvár város partnerségi rendjét meghatározó 9/2017. (III. 30.) önkormányzati rendelet előírásainak megfelelően. A tervezett módosítások a jelen előterjesztés 1. sz. mellékletét képező rendelet-tervezetben találhatóak. Az elkészült hatásvizsgálat a 2. sz. mellékletben található.

A Magyar Közlöny 292. számában megjelent az egyes kormányrendeletek örökségvédelemmel összefüggő módosításáról szóló 677/2020. (XII. 28.) Kormányrendelet, amely többek közt tartalmazza a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 08) Kormányrendelet (továbbiakban: Kr.) változásait is. A Baranya Megyei Kormányhivatal BA/40/00005-1/2021. számú, „Tájékoztatás a településkép védelmét meghatározó jogszabályi környezet aktuális változásairól” tárgyú levele hívja fel az önkormányzatok figyelmét az ügyre. Az ebben foglaltak átvezetésre kerültek a Szigetvár város településképi védelméről és az önkormányzati tervtanács működtetéséről szóló 17/2015. (IV.13.) önkormányzati rendeletet illetően a jelen előterjesztés 3. sz. mellékletét képező rendelet-tervezetben. Az elkészült hatásvizsgálat a 4. sz. mellékletben található.

Fent írtakra tekintettel kérem a Tisztelt Polgármester Urat, hogy az előterjesztést és a határozati javaslatot, valamint a rendelet-tervezetet elfogadni szíveskedjen!

**Határozati javaslat**

Szigetvár Város Önkormányzat Polgármestereként a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében, veszélyhelyzet idejére biztosított feladat- és hatáskörömben eljárva az alábbi határozatokat hozom:

1. Szigetvár Város Önkormányzata Képviselő-testületének Szigetvár Város Településképi védelméről szóló 28/2017. (XII.21.) önkormányzati rendelet felülvizsgálata a klímaberendezések elhelyezése és a tetők kialakításának szabályozása kapcsán vált szükségessé. A rendelet módosíthatóságához társadalmi egyeztetést elindítom a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8) Korm.rendelet, valamint a Szigetvár város partnerségi rendjét meghatározó 9/2017. (III. 30.) önkormányzati rendelet előírásainak megfelelően.

Felelős: Dr. Vass Péter polgármester

Közreműködők: Csökliné Dr. Valler Mária jegyző

 Dr. Weszner Veronika aljegyző

 Berkecz Balázs mb. főépítész

Határidő: azonnal

Szigetvár, 2021. március 4.

Csökliné Dr. Valler Mária

 jegyző